4. ΒΑΣΙΛΙΚΟΝ ΔΙΑΤΑΓΜΑ της 30 Οκτ./22 Νοεμ.1954 Περί τρόπου διαθέσεως των μετά την κατάργησιν του Κρατικού Μονοπωλίου Κινίνης αδιαθέτων υπολοίπων κινίνης και λοιπών ανθελονοσιακών φαρμάκων. Έχοντες υπ’ όψει το άρθρ.2 παρ.1 του Α.Ν.1548 του 1950 ως και την υπ’ αριθ.535/1954 γνωμοδότησιν του Συμβουλίου Επικρατείας, προτάσσει του επί της Κοινωνικής Προνοίας Ημετέρου Υπουργού, απεφασίσαμεν και διατάσσομεν: Άρθρον μόνον.-1.Τα μετά την κατάργησιν του Κρατικού Μονοπωλίου Κινίνης παραμείναντα αδιάθετα υπόλοιπα ειδών κινίνης και ανθελονοσιακών φαρμάκων, τόσον παρά της τέως Κεντρικής Αποθήκης Κρατικού Μονοπωλίου Κινίνης και Ναρκωτικών, όσον και παρά τοις Ταμείοις του Κράτους, παραδίδονται εις την Κεντρικήν Υγειονομικήν Αποθήκην και διατίθενται καθ’ ον τρόπον και τα λοιπά ιατρικά εφόδια του Υπουργείου Κοινωνικής Προνοίας. 2.Κατά τον ίδιον τρόπον διατίθενται και αι εκ κατασχέσεως ή εξ οιασδήποτε άλλης αιτίας περιελθούσαι εις το Δημόσιον ποσότητες κινίνης. Εις τον αυτόν επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ.806 34.Ι.γ.4 Μονοπώλιο Κινίνου 